
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 276
                                                           din 16 decembrie 2021
privind relocarea Centrului de Vaccinare împotriva Covid – 19 Sighișoara din incinta Sălii de sport a Școlii Gimnaziale „Zaharia Boiu”, situată în Sighișoara, strada Crizantemelor, nr. 20, în incinta Sălii Polivalente „Radu Voina”, situată în Sighișoara, strada Griviței, nr. 4B, pe perioada desfăşurării campaniilor de vaccinare a populaţiei împotriva COVID – 19

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 35.258/14.12.2021 și la Consiliul Local Sighișoara cu nr. 35.542/15.12.2021, de referatul de aprobare, înregistrat cu nr. 35.257/14.12.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Guvernului nr. 1031/2020 privind aprobarea Strategiei de vaccinare împotriva COVID-19 în România, cu modificările și completările ulterioare;

Luând în considerare faptul că, autorităţilor publice locale le revine obligaţia de a duce la îndeplinire măsurile specifice domeniului lor de activitate prevăzute în strategia antemenționată;

Ținând cont de prevederile Ordinului nr. 2171/181/M.223/4390/2020 emis de Ministerul Sănătăţii, Ministerul Afacerilor Interne, Ministerul Apărării Naţionale şi Ministerul Lucrărilor Publice, Dezvoltării şi Administraţiei, pentru stabilirea Normelor privind autorizarea, organizarea şi funcţionarea centrelor de vaccinare împotriva COVID-19;
Având în vedere Hotărârea Consiliului Local Sighișoara nr. 4 din data de 12 ianuarie 2021, prin care Consiliul local al Municipiului Sighişoara și-a exprimat acordul cu privire la schimbarea temporară, începând cu data de 15 ianuarie 2021, pe perioada desfăşurării campaniilor de vaccinare a populaţiei împotriva COVID – 19, a destinaţiei sălii de sport aflată în administrarea Şcolii Gimnaziale ”Zaharia Boiu”, în structură medicală – centru de vaccinare, până la data de 31.12.2021, cu posibilitatea de prelungire;
Având în vedere Hotărârea nr. 11/13.12.2021 a Nucleului Local de Coordonare al Centrului de Vaccinare împotriva COVID – 19, în urma căreia s-a aprobat mutarea Centrului de Vaccinare împotriva Covid – 19 Sighișoara din incinta Sălii de sport a Școlii Gimnaziale „Zaharia Boiu”, situată în Sighișoara, strada Crizantemelor, nr. 20, în incinta Sălii Polivalente „Radu Voina”, situată în Sighișoara, strada Griviței, nr. 4B;

Ținând cont de adresa nr. 52/15.12.2021 a Nucleului Local de Coordonare al Centrului de Vaccinare împotriva COVID – 19 prin intermediul căreia s-a solicitat exprimarea acordului din partea Clubului Sportiv Municipal Sighișoara cu privire la mutarea Centrului de Vaccinare împotriva Covid – 19 Sighișoara în incinta Sălii Polivalente „Radu Voina”, situată în Sighișoara, strada Griviței, nr. 4B;
Ținând cont de prevederile art. 4, pct. 4.1, alin. (1), lit. d din Anexa nr. 3, respectiv contractul de administrare, aprobat potrivit art. 4 din Hotărârârea Consiliului Local Sighișoara nr. 59/25.03.2021 privind transmiterea sălii de sport „Radu Voina” și a bazei sportive din Cartierul Târnava II cu bunurile și dotările aferente acestora în administrarea Clubului Sportiv Municipal Sighișoara;

Având în vedere Horărârea nr. 13/15.12.2021 a Consiliului de Administrație al Clubului Sportiv Municipal Sighișoara, prin care s-a exprimat acordul cu privire la mutarea Centrului de Vaccinare împotriva Covid – 19 Sighișoara în incinta Sălii Polivalente „Radu Voina”, situată în Sighișoara, strada Griviței, nr. 4B, până la data de 31.12.2022, cu posibilitatea de prelungire și cu respectarea legislației în vigoare;

Având în vedere Raportul de specialitate comun al Compartimentului Situații de Urgență și Protecţia Muncii și al Clubului Sportiv Municipal Sighișoara, înregistrat cu nr. 35.256/14.12.2021, prin care se propune relocarea Centrului de Vaccinare împotriva Covid – 19 Sighișoara din incinta Sălii de sport a Școlii Gimnaziale „Zaharia Boiu”, situată în Sighișoara, strada Crizantemelor, nr. 20, în incinta Sălii Polivalente „Radu Voina”, situată în Sighișoara, strada Griviței, nr. 4B, pe perioada desfăşurării campaniilor de vaccinare a populaţiei împotriva COVID – 19;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. ,,c”, lit. ,,d”, alin. (7) lit. ,,c” și lit. ,,s”, alin. (14), art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, 

H O T Ă R Ă Ş T E:

Art. 1. Se aprobă relocarea Centrului de Vaccinare împotriva Covid – 19 Sighișoara din incinta Sălii de sport a Școlii Gimnaziale „Zaharia Boiu”, situată în Sighișoara, strada Crizantemelor, nr. 20, în incinta Sălii Polivalente „Radu Voina”, situată în Sighișoara, strada Griviței, nr. 4B, potrivit planului anexa nr. 1 la prezenta, pe perioada desfăşurării campaniilor de vaccinare a populaţiei împotriva COVID – 19, până la data de 31.12.2022, cu posibilitatea de prelungire și cu respectarea legislației în vigoare.

Art. 2. Relocarea Centrului de Vaccinare se va realiza cel târziu până la data de 01.01.2022, moment de la care prevederile Hotărârii Consiliului Local Sighișoara nr. 4 din 12.01.2021, încetează să mai producă efecte.

Art. 3. Predarea - preluarea bunurilor necesare bunei desfășurări a Centrului de Vaccinare împotriva Covid – 19 Sighișoara ca urmare a relocării sediului acestui centru, între Sala de sport a Școlii Gimnaziale „Zaharia Boiu” și Medicul coordonator al centrului de vaccinare, pe de o parte și între Sala Polivalentă „Radu Voina” și Medicul coordonator al centrului de vaccinare pe de altă parte, se va face până cel târziu la data de 30.12.2021.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Compartimentul Situații de Urgență și Protecţia Muncii, Biroul Buget, Contabilitate, Salarizare – Direcția Economică, Clubul Sportiv Municipal Sighișoara și Nucleul Local de Coordonare al Centrului de Vaccinare împotriva COVID – 19 din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Stanciu Mihai Ioan                    
                                              Contrasemnează pentru legalitate
                                      SECRETARUL GENERAL al municipiului,

                                                     Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Compartimentul Situații de Urgență și Protecţia Muncii;
  1 ex. Biroul Buget, Contabilitate, Salarizare – Direcția Economică;

  2 ex. Clubul Sportiv Municipal Sighișoara;
  1 ex. Nucleul Local de Coordonare al Centrului de Vaccinare împotriva COVID – 19 din cadrul Municipiului Sighişoara.
12 ex.
B.A. 
